## Carlos Mazón: “Sou l’orgull i l’esperança amb què la delegació valenciana acudix als Jocs Olímpics de París”

*** Destaca l’exemple i la referència que els atletes suposen pel seu compromís i dedicació i que, a més, compten amb el “toc de ser de la Comunitat”
* Fa valdre l’“ecosistema de suport i passió per l’esport valencià, alacantí i castellonenc, que és un sistema d’èxit”
* El cap del Consell  assistix a la presentació dels esportistes de la Comunitat Valenciana seleccionats per a participar en els Jocs Olímpics de París**

**València.**

El president de la Generalitat, Carlos Mazón, ha traslladat als esportistes de la Comunitat Valenciana seleccionats per a participar en els Jocs Olímpics de París que “sou l’orgull i l’esperança amb què la delegació valenciana acudix als Jocs Olímpics de París”.

Un acte al qual també han assistit el vicepresident primer i conseller de Cultura i Esport, Vicente Barrera, i el president del Comité Olímpic Espanyol, Alejandro Blanco.

El cap del Consell  ha donat la benvinguda a la delegació d’esportistes al Palau de la Generalitat,  que “representa més de cinc milions de valencians que ja vibren amb vosaltres”. En esta línia, ha destacat l’exemple i la referència que els atletes suposen pel seu compromís i dedicació i que, a més, compten amb “el toc que vos dona ser de la Comunitat Valenciana”.

Durant la seua intervenció, Mazón ha fet valdre l’“ecosistema de suport i passió per l’esport valencià, que és un sistema d’èxit”, i ha fet referència al consens general que hi ha entorn de l’esport valencià, que “és prioritari a la Comunitat Valenciana”, i la unió que es manifesta al voltant dels valors que representen de compromís, esforç, noblesa i superació.

Fecha: 27/06/2024